Pe 13 martie 2013,
într-o zonă izolată din Munții Anzi Chilieni,
a luat loc inaugurarea oficială a ALMA
— Rețeaua Mare de Radiotelescoape în spectrul Milimetric/sub-milimetric din Atacama.
Această ceremonie a marcat finalizarea tuturor sistemelor importante ale telescopului
și tranziția formală de la un proiect de construcție
la un observator complet funcțional.
Președintele chilian, Sebastián Piñera, împreună cu mulți alți demnitari oficiali
au onorat evenimentul cu prezența lor.
Acesta este ESOcast!
Știință de ultimă oră și viața din culisele ESO,
Observatorul European Austral.
ALMA este cel mai capabil instrument pentru observarea Universului rece.
ALMA nu este un telescop tradițional,
ci o rețea de 66 de antene distribuite pe Platoul Chajnantor
cu separații de până la 16 kilometri.
Antenele sunt conectate și semnalele lor se combină,
astfel încât ALMA poate funcționa ca un singur telescop gigantic.
Asta permite astronomilor să efectueze observații
la rezoluții și sensibilități nemaiîntâlnite.
Peste 500 de persoane s-au adunat pe 13 martie
în Deșertul Atacama din Chile
pentru a sărbători succesul proiectului ALMA.
Oaspetele de onoare a fost Președintele chilian, Sebastián Piñera,
care a fost acompaniat de oficiali și demnitari politici.
Printre aceștia s-au aflat reprezentanții partenerilor internaționali ai ALMA
din Europa, America de Nord și Estul Asiei,
precum și reprezentanți din Chile,
directori ALMA, angajați și membri ai comunităților învecinate.
Evenimentul a avut acoperire mediatică largă din partea agențiilor de presă și media din jurul lumii.
Ceremonia de inaugurare a avut câțiva purtători de cuvânt.
Directorul ALMA Thijs de Graauw.
Prim-ofițerul științific ALMA Ryohei Kawabe.
Subra Suresh, directorul National Science Foundation al SUA.
Teru Fukui, Senior-Vice Ministru al Ministerului de Educație,
Cultură, Sport, Știință și Tehnologie al Japoniei.
Directorul General ESO Tim de Zeeuw.
Iar în final, Președintele chilian, Sebastián Piñera, s-a adresat audienței.
Momentul culminant al ceremoniei de inaugurare a fost când Președintele chilian
a dat operatorilor și oamenilor de știință din ALMA comanda de a începe observațiile științifice.
"Dă-i drumul, Antón."
"Îndreaptă ALMA spre Nucleul Galactic."
Multe alte activități au făcut parte din festivități.
Vizitatorii Observatorului ALMA au explorat instalațiile de pe înălțimile Platoului Chajnantor,
la o altitudine de 5000 de metri deasupra nivelului mării.
Și au experimentat ei înșiși condițiile dure de la Centrul de Operațiuni al Rețelei
printre vârfurile vulcanice ce înconjoară antenele.
Au învățat mai multe despre modul de funcționare al ALMA la Centrul de Operațiuni al Rețelei
de unde telescopul este controlat și unde se află laboratoarele ALMA.
Construcția celor 66 antene ALMA a fost finalizată recent,
cu ultimul lot de opt fiind acum testat înainte de a fi pus în funcțiune.
O rețea parțială de antene este deja disponibilă astronomilor din lume
și produce rezultate științifice impresionante.
Istoria științifică a telescopului ALMA a început cu publicarea unei poze a Galaxiilor Antennae ce interacționează.
Lumina vizibilă poate vedea doar stelele ce compun aceste galaxii,
Dar ALMA dezvăluie norii de gaz rece din care noi stele se nasc.
Inaugurarea Rețelei Mari de Radiotelescoape în spectrul Milimetric/sub-milimetric din Atacama (ALMA).
a comemorat începutul unei lungi călătorii.
O călătorie ce a incitat așteptări mari...
O călătorie către descoperiri uluitoare...
O călătorie în neașteptat...
O călătorie la originile noastre cosmice.
ESOcast este produs de ESO, Observatorul European Austral.
ESO, Observatorul European Austral,
este organizația interguvernamentală științifică și tehnologică pre-eminentă în astronomie,
ce proiectează, construiește și operează cele mai avansate telescoape terestre din lume.
Rețeaua Mare de Radiotelescoape în spectrul Milimetric/sub-milimetric din Atacama (ALMA), o instalație astronomică internațională,
este un parteneriat între Europa, America de Nord și Estul Asiei în cooperare cu Republica Chile.
Transcrierea: ESO Traducerea: Mihail-Gabriel Bărbuță